b)

palīdz panākt vienprātību otrās pārskatīšanas konferences veiksmīgam iznākumam, pamatojoties uz pirmās pārskatīšanas konferences izveidoto sistēmu, un, inter alia, atbalsta šādas būtiskas nostājas: i) atkārtoti apstiprināt ķīmisko ieroču aizlieguma visaptverošo būtību, kas noteikta vispārējā mērķa kritērijā: — atkārtoti apstiprinot to, ka konvencijas aizliegumi attiecas uz jebkuru toksisku ķīmisku vielu, izņemot tad, ja šādas ķīmiskas vielas paredzētas nolūkiem, kas konvencijā nav aizliegti, un tiktāl, kamēr šādu vielu veidi un daudzumi atbilst šiem mērķiem, un tādējādi ņemot vērā zinātnes un tehnoloģiju attīstību kopš pirmās pārskatīšanas konferences, — uzsverot valstu, kas ir konvencijas puses, pienākumu iekļaut vispārējā mērķa kritēriju valsts tiesību aktos, ar ko īsteno konvenciju, un administratīvajā īstenošanas praksē, — uzsverot valstu, kas ir konvencijas puses, pienākumu deklarēt vielas, kas paredzētas nekārtību novēršanai; ii) atkārtoti apstiprināt, ka to valstu pienākums, kuru rīcībā ir ķīmiski ieroči, ir iznīcināt šos ķīmiskos ieročus saskaņā ar CWC noteiktajiem termiņiem: — paužot gandarījumu par panākumiem, ko valstis ķīmisko ieroču īpašnieces guvušas savos centienos ievērot minētos termiņus, vienlaikus mudinot tās novērst aizkavēšanos ieroču iznīcināšanā, — uzsverot svarīgo nozīmi, kāda piemīt sistemātiskām pārbaudēm, izmantojot regulāras inspekcijas ķīmisko ieroču iznīcināšanas vietās, — novērtējot panākumus, kas gūti ķīmisko ieroču iznīcināšanā, ņemot vērā, inter alia, Izpildu padomes pārstāvju apmeklējumu rezultātus saskaņā ar valstu, kas ir konvencijas puses, konferences 11. sesijas lēmumu, — uzsverot politiku veidojošo struktūru atbildību – izvērtēt to, kā valstis, kas ir konvencijas puses, ievēro ieroču iznīcināšanas termiņu pareizo laiku; iii) turpināt uzlabot pārbaužu režīmu attiecībā uz darbībām, kas ar konvenciju nav aizliegtas, lai stiprinātu uzticību ķīmisko ieroču neizplatīšanai un vēl vairāk veicinātu sadarbību ar rūpniecību: — pastāvīgi informējot valdības, rūpniecības un akadēmisko aprindu pārstāvjus, kā arī nevalstiskās organizācijas par konvencijas aizliegumiem, — uzsverot vajadzību palielināt inspekciju skaitu citos ķīmiskās ražošanas objektos (OCPF) un vajadzības gadījumā uzlabot režīma efektivitāti, prioritāti piešķirot tām vietām, kas lielā mērā attiecas uz konvenciju, un valstu, kas ir konvencijas puses, paziņojumu uzlabošanai par “citiem ķīmiskās ražošanas objektiem”; iv) īstenot konvencijas noteikumus par konsultācijām, apspriedēm un apstākļu noskaidrošanu, jo īpaši mehānismu pārbaudēm uz aizdomu pamata, kas joprojām paliek neaizstājams un viegli pieejams instruments, kā arī ir lietojams saistībā ar OPCW pārbaužu režīmu, uzsverot valstu, kas ir konvencijas puses, juridiskās tiesības bez iepriekšējas konsultēšanās pieprasīt pārbaudi uz aizdomu pamata un mudinot vajadzības gadījumā nešauboties izmantot mehānismu; v) sagatavot īpaši pielāgotas stratēģijas, tostarp reģionālus seminārus, lai panāktu CWC vispārīgumu, jo īpaši attiecībā uz Tuvajiem Austrumiem; vi) pastāvīgi uzlabot valstu īstenošanas pasākumus un atgādināt, ka VII panta pilnīga ievērošana ir būtisks apstāklis CWC režīma efektivitātei patlaban un nākotnē, tostarp: — piedāvājot palīdzību valstīm, kas ir konvencijas puses, kam tā vajadzīga, kā norādīts Eiropas Savienības vienotajās rīcībās, un — nostiprinot valstu eksporta kontroles mehānismus, kas vajadzīgi, lai nepieļautu ķīmisko ieroču iegādi; vii) nodrošinot OPCW spējas nodrošināt palīdzību un aizsardzību; viii) veicināt starptautisko sadarbību saskaņā ar konvencijas noteikumiem, un jo īpaši veicināt OPCW spēju veicināšanas pasākumus valstīs, kas ir konvencijas puses un kas attīsta savu ķīmisko rūpniecību un tirdzniecību; ix) sākt darbu, lai nodrošinātu, ka pēc visu ķīmisko ieroču iznīcināšanas OPCW būtu labā situācijā, lai pievērstos saviem atlikušajiem uzdevumiem, jo īpaši neizplatīšanas jomā; x) izpildīt pienākumus saistībā ar Apvienoto Nāciju Organizācijas Drošības padomes Rezolūciju 1540 (2004) un Rezolūciju 1673 (2006), jo īpaši aicinot uz praktisku sadarbību starp OPCW un ANO 1540. rezolūcijas komiteju, kā arī citiem forumiem, lai novērstu draudus, ka ķīmiskos ieročus varētu iegūt vai izmantot terorisma nolūkos, novēršot arī iespējamu teroristu piekļūšanu materiāliem, iekārtām un zināšanām, kuras varētu izmantot ķīmisko ieroču ražošanai; xi) atbalstīt G8 Globālās partnerības programmas, kas vērstas uz masu iznīcināšanas ieroču un materiālu izplatīšanas nepieļaušanu, atbalstot atbruņošanos, augsta riska materiālu, iekārtu un speciālo zināšanu kontroli un drošību.